কেট হাডসন
কেট গ্যারি হাডসন (ইংরেজি: Kate Garry Hudson; জন্ম: ১৯ এপ্রিল ১৯৭৯) হলেন একজন মার্কিন অভিনেত্রী, গায়িকা, লেখিকা ও পোশাক নকশাবিদ। তিনি অলমোস্ট ফেমাস (২০০০) চলচ্চিত্রে অভিনয় করে খ্যাতি অর্জন করেন এবং এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তার অন্যান্য চলচ্চিত্রসমূহ হল হাউ টু লুজ আ গাই ইন টেন ডেজ (২০০৩), রাইজিং হেলেন (২০০৪), দ্য স্কেলেটন কি (২০০৫), ইউ, মি অ্যান্ড ডুপ্রি (২০০৬), ফুল্‌স গোল্ড (২০০৮), ব্রাইড ওয়ার্স (২০০৯), নাইন (২০০৯), এবং ডিপওয়াটার হরাইজন (২০১৬)। হাডসন যৌথভাবে ফিটনেস ব্র্যান্ড ও সদস্যপদ প্রোগ্রাম 'ফেবলটিক্‌স' প্রতিষ্ঠা করেন, এটি পরিচালনা করে জাস্টফ্যাব। ২০১৬ সালে হাডসন তার প্রথম বই প্রিটি হ্যাপি: হেলদি ওয়েজ টু লাভ ইওর বডি এবং ২০১৭ সালে দ্বিতীয় বই প্রিটি ফান: ক্রিয়েটিং অ্যান্ড সেলিব্রেটিং আ লাইফটাইম অব ট্রাডিশন প্রকাশ করেন।